**Rámcová dohoda č. CRZ: xxxx/2022/LSR**

uzatvorená podľa § 269 ods.2 a § 409 a násl., zákona č.513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“) medzi:

**1. Predávajúci:**

sídlo:

zastúpený**:**

IČO:

DIČ:

IČ DPH:

Bankové spojenie:

Číslo účtu:

Zapísaný:

**(**ďalej len „**predávajúci**“**)**

**2. Kupujúci Lesy Slovenskej republiky, štátny podnik**

Sídlo: Námestie SNP 8

975 66 Banská Bystrica

Štatutárny zástupca: **Ing. Matej Vigoda, poverený generálny riaditeľ**

Kontaktná osoba: Bc. Jana Kľačková, e-mail: jana.klackova@lesy.sk

IČO: 36 038 351

DIČ: 2020087982

IČ DPH: SK2020087982

Bankové spojenie: VÚB a. s. pobočka Banská Bystrica

Číslo účtu: IBAN: SK77 0200 0000 0000 0680 6312

Zapísaný: v Obchodnom registri Okresného súdu v Banskej Bystrici,

odd. Pš. vl.: 155/S, dňa 29.10.1999

**(**ďalej len „**kupujúci**“**)**

**(**ďalej predávajúci a kupujúci spolu aj ako **„zmluvné strany“)**

**Preambula**

Zmluvné strany uzatvorili v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa § 269 ods. 2 a § 409 a násl. zákona č.513/1991 Zb. Obchodného zákonníka túto rámcovú dohodu a to za podmienok a v súlade s výsledkom verejného obstarávania, ktoré bolo vyhlásené vo Vestníku verejného obstarávania č. .............., zo dňa ...................., pod značkou ........................

**I.**

**Základné ustanovenia**

1. Predávajúci sa touto rámcovou dohodou zaväzuje za podmienok v nej uvedených dodávať tovar vymedzený v čl. II. tejto rámcovej dohody v lehote uvedenej v čl. III. tejto rámcovej dohody kupujúcemu a previesť na neho vlastnícke právo na dodaný tovar a kupujúci sa zaväzuje zaplatiť za odobratý tovar kúpnu cenu uvedenú v čl. VII ods. 2 tejto rámcovej dohody za podmienok uvedených v čl. IV. tejto rámcovej dohody. Rámcová dohoda obsahuje aj podrobnejšie vymedzenie práv a povinností zmluvných strán.

**II.**

**Predmet plnenia a doba platnosti**

1. Predmetom plnenia -predaja, ktorý sa na základe tejto rámcovej dohody a vystavovaných objednávok bude uskutočňovať, je dodávka **konsignačných štítkov**. Predmet plnenia v zmysle tohto bodu je bližšie špecifikovaný v **Prílohe č. 1.,** ktorá tvorí neoddeliteľnú súčasť tejto rámcovej dohody.
2. Táto rámcová dohoda sa uzatvára na dobu určitú a to na **24 mesiacov** počítaných odo dňa nadobudnutia jej účinnosti alebo do vyčerpania celkového finančného limitu, ktorý je uvedený v čl. VII. ods. 3 tejto rámcovej dohody a to podľa toho, ktorá skutočnosť nastane skôr. Finančný limit predstavuje maximálnu výšku, ktorú uhradí kupujúci predávajúcemu za predmet plnenia, pričom kupujúci negarantuje, že predmetný finančný limit naplní. Finančný limit predstavuje celkovú vysúťaženú cenu zákazky. Vzhľadom na cenovú doložku uvedenú v čl. VII. ods. 2 tejto rámcovej dohody sa zmluvné strany dohodli, že v prípade ak dôjde k zmene jednotkovej ceny tak sa súčasne zmení finančný limit ( navýši alebo zníži ) o sumu, ktorá predstavuje zmenu ( nárast alebo pokles) cien predpokladaného a ešte neodobratého tovaru.

**III.**

**Objednávka, miesto a čas plnenia, kvalitatívne dojednania**

1. Jednotlivé obchodné prípady na dodávku predmetu plnenia uvedeného v čl. II. ods. 1 tejto rámcovej dohody sa budú uskutočňovať na základe **objednávok** vystavovaných kupujúcim.
2. Predávajúci sa zaväzuje dodávať predmet plnenia uvedený v čl. II. ods. 1 v množstve a čase a mieste požadovanom kupujúcim, v kvalite vyplývajúcej z tejto rámcovej dohody a platných noriem, všetko na základe a podľa tejto rámcovej dohody a jednotlivých čiastkových objednávok.
3. Miesto dodania je sídlo kupujúceho, pričom predmet plnenia môže za kupujúceho prevziať len **štatutárny zástupca kupujúceho alebo kontaktná osoba** určená v tejto rámcovej dohode a uvedená v záhlaví tejto rámcovej dohody v časti špecifikujúcej kupujúceho. Prevzatie sa musí písomne potvrdiť, bližšie čl. IV bod 2 tejto rámcovej dohody.
4. Čas dodania je najneskôr do **30 dní od doručenia objednávky** predávajúcemu.
5. Množstvo je kupujúci oprávnený určovať bez obmedzenia s výnimkou, že nemôže v sumáre objednávkami presiahnuť finančný limit uvedený v čl. VII. ods. 3.
6. V prípade, ak kupujúci vystaví objednávku v súlade s touto rámcovou dohodou, predávajúci je povinný ju plniť a je ňou viazaný dňom jej doručenia.

**IV.**

**Dodacie podmienky**

1. Predávajúci je povinný pri odovzdaní tovaru - predmetu plnenia rámcovej dohody v mieste plnenia predložiť a odovzdať kupujúcemu, nasledovné dokumenty:

* dodací list 2x
* daňový doklad 1x

1. Predmet plnenia rámcovej dohody bude dodaný a prevzatý formou/daňového dokladu/dodacieho listu podpísaného obidvomi zmluvnými stranami.
2. Kupujúci nadobúda vlastnícke právo k predmetu rámcovej dohody, len čo mu bol tovar odovzdaný.

**V.**

**Práva a povinnosti zmluvných strán**

1. Predávajúci sa zaväzuje dodávať tovar - predmet plnenia vo vlastnom mene a na vlastnú zodpovednosť podľa tejto rámcovej dohody a v súlade s platnými predpismi.

1. Predávajúci je zodpovedný za to, že dodaný tovar zodpovedá kvalite v akej bol prezentovaný kupujúcemu vo verejnej súťaži a teda spĺňa technické požiadavky uvedené v Prílohe č.1 tejto rámcovej dohody.
2. Kupujúcemu na základe tejto rámcovej dohody nevzniká povinnosť vystaviť objednávky a odobrať celkové množstvo tovaru uvedené v čl. VII ods. 2 tejto rámcovej dohody, pričom skutočné množstvo ktoré bude objednané a odobraté určí kupujúci podľa svojich potrieb a ekonomických možností, a preto strany vylučujú aplikáciu § 421 Obchodného zákonníka.
3. Predávajúci sa zaväzuje prijať také opatrenia, aké sú v primeranej miere nutné na to, aby sa zabránilo neoprávnenému vyhotoveniu a/alebo získaniu konsignačných štítkov vyrobených ním alebo jeho subdodávateľom tretími osobami.
4. Predávajúci sa zároveň zaväzuje, že predmet plnenia, ani nič čo sa mu podobá (t.j. jeho napodobeninu ktorá by mohla vzbudiť dojem že sa jedná o konsignačný štítok LESOV Slovenskej republiky štátny podnik) neposkytne ani nevyrobí pre iný subjekt, okrem kupujúceho.
5. Povinnosti vyplývajúce zmluvným stranám z bodu 4 a 5 tohto článku zmluvy nie sú viazané na dobu platnosti tejto zmluvy a trvajú po dobu, po ktorú bude kupujúci používať konsignačné štítky v prevedení a forme uvedenej a vyplývajúcej z tejto rámcovej dohody alebo v podobnom prevedení.
6. Predávajúci je povinný, v prípade ak na plnenie tejto rámcovej dohody alebo jej časti bude chcieť využiť subdodávateľov (tretie osoby), zabezpečiť zmluvne plnenie povinností treťou osobou minimálne v rozsahu vyplývajúcom z bodov 4.,5., 6. a 7 tohto článku rámcovej dohody. Obdobne bude postupovať aj tretia osoba a každá ďalšia, ak bude využívať služby subdodávateľov.
7. Predávajúci nesie zodpovednosť za porušenie povinností ustanovených v bodoch 4. až 7. tohto článku rámcovej dohody treťou osobou, ktorej predávajúci zadal časť plnenia a je povinný z titulu porušenia povinností treťou osobou uhradiť kupujúcemu škodu a iné peňažné nároky vzniknuté na základe tejto zmluvy (zmluvná pokuta a podobne) z titulu porušenia povinností treťou osobou a to do 7 dní od ich uplatnenia.

**VI.**

**Reklamácie a nároky z chýb**

1. Záruka na predmety plnenia je 24 mesiacov odo dňa prevzatia toho ktorého tovaru.
2. Zjavné vady dodaného tovaru musia byť kupujúcim reklamované do 30 dní od prevzatia.
3. Reklamáciu z titulu vád predávajúci vybaví najneskôr do 30 dní od jej doručenia spôsobom určeným kupujúcim podľa § 436 a nasledovných Obchodného zákonníka upravujúcich nároky z vád tovaru.
4. Predávajúci nesie zodpovednosť za škody vzniknuté nesprávnym vyrobením, balením a označením tovaru v celom rozsahu.

**VII.**

**Ceny a platobné podmienky**

1. Predávajúci sa zaväzuje predávať kupujúcemu tovar - predmet plnenia rámcovej dohody uvedený v čl. II. ods. 1 za ceny uvedené v ods. 2 tohto článku. Ceny sú záväzné počas celej doby platnosti a účinnosti tejto rámcovej dohody. V tejto cene sú zahrnuté všetky náklady predávajúceho súvisiace s dodávaním predmetu zákazky podľa tejto rámcovej dohody do miesta dodania.
2. Celkový finančný limit na objednávky zadané počas účinnosti tejto rámcovej dohody nesmie prekročiť sumu uvedenú v ods. 3 tohto článku, pričom táto je vypočítaná ako súčin predpokladaného množstva plnenia v počte **3 000 000 kusov** konsignačných štítkov a jednotkovej ceny ....... EUR bez DPH za jeden kus. Zmluvné strany sa dohodli na použití nasledovnej inflačnej doložky: Výška ceny sa upraví dodatkom v závislosti od priemernej miery inflácie alebo deflácie dosiahnutej v predchádzajúcom kalendárnom roku potvrdenej Štatistickým úradom Slovenskej republiky. Ktorákoľvek zo zmluvných strán je oprávnená z tohto dôvodu navrhnúť zmenu ceny - percentuálne zvýšenie / zníženie ceny rovnajúce sa výške priemernej miery inflácie/deflácie, pričom zmluvné strany sú oprávnené na základe tohto návrhu uzatvoriť dodatok k tejto rámcovej dohode. Zmenu ceny musí zmluvná strana písomne uplatniť najneskôr do 31.3 toho ktorého kalendárneho roka s preukázaním inflácie/deflácie odôvodňujúcej zmenu ceny. Týmto dodatkom sa upraví aj celkový finančný limit spôsobom uvedeným v čl. IIV. odseku 3 tejto rámcovej dohody. Táto inflačná doložka sa nepoužije pre kalendárny rok, v ktorom rámcová dohoda nadobudla účinnosť, teda inflácia/deflácia  za tento rok nebude dôvodom        na úpravu ceny.
3. Celková cena za predmet zákazky je .............................................. EUR bez DPH. Cena je platná na obdobie podľa čl. II. tejto rámcovej dohody. Predávajúci sa zaväzuje vo všetkých daňových dokladoch – faktúrach uvádzať číslo tejto rámcovej dohody a objednávky, na základe ktorých bolo realizované plnenie.
4. Daň z pridanej hodnoty sa bude fakturovať v zmysle zákona č. 222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
5. Kupujúci sa zaväzuje zaplatiť fakturovanú cenu v lehote splatnosti **30 dní** od doručenia faktúry, ktorú môže predávajúci vystaviť po dodaní tovaru do miesta dodania. Za zaplatenie sa považuje pripísanie dohodnutej kúpnej ceny na účet predávajúceho.
6. Predávajúci je oprávnený písomne požiadať o vykonanie úhrady faktúr pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu pred lehotou splatnosti, pričom predávajúci zároveň súhlasí s poskytnutím skonta vo výške: 1 % z fakturovanej ceny bez DPH, pričom predávajúci zároveň súhlasí, že zo strany kupujúceho bude už úhrada ponížená o alikvotnú výšku skonta, t.j. bude vykonaný zápočet. Predávajúci sa zároveň zaväzuje bezodkladne vystaviť a poslať kupujúcemu doklad o vyčíslení skonta – finančného bonusu. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č.222/2004 Z.z. o dani z pridanej hodnoty, § 25, ods. (6), t.j. kupujúci vyhotoví v súvislosti s DPH len nedaňový doklad – tzv. finančný dobropis, za účelom finančného vyrovnania uplatnenej zľavy.

**VIII.**

**Zmluvné sankcie**

1. V prípade, že kupujúci nesplní svoj záväzok v zmysle čl. VII. ods. 5, tak je povinný zaplatiť predávajúcemu úrok z omeškania vo výške určenej na základe príslušných ustanovení zákona z nezaplatenej sumy za každý deň omeškania úhrady.
2. V prípade, ak predávajúci nedodá objednaný tovar - predmet rámcovej dohody na základe objednávky riadne a včas, tak je povinný zaplatiť kupujúcemu zmluvnú pokutu vo výške 0,5 % z celkovej ceny nedodaného tovaru uvedeného v dotknutej objednávke za každý deň omeškania.
3. V prípade, ak kupujúci odstúpi od tejto rámcovej dohody z dôvodu podstatného porušenia tejto rámcovej dohody predávajúcim, má kupujúci nárok na zmluvnú pokutu vo výške 5% z celkovej ceny tovaru, ktorý by mohol kupujúci ešte v budúcnosti odobrať, teda zo sumy predstavujúcej rozdiel celkového finančného limitu a ceny odobratého tovaru.
4. Predávajúci je povinný prizvať kupujúceho na posúdenie oprávnenosti reklamácie. Ak predávajúci nevybaví reklamáciu do 3 pracovných dni, bude kupujúci účtovať zmluvnú pokutu vo výške 0,5 % z hodnoty reklamovaného predmetu za každý deň omeškania s vybavením reklamácie.
5. V prípade, ak predávajúci a/alebo tretia osoba tretia osoba ktorej predávajúci sprístupnil informácie podliehajúce mlčanlivosti poruší ustanovenie čl. V ods. 4., 5., 6. a 7 tejto rámcovej dohody, je predávajúci povinný zaplatiť kupujúcemu sankciu vo výške 10% z celkovej ceny uvedenej v čl. VII ods. 3 tejto rámcovej dohody a to za každé preukázané porušenie.
6. Popri zmluvnej pokute má kupujúci právo požadovať aj náhradu škody vo výške prevyšujúcej zmluvnú pokutu. Zmluvnú pokutu v zmysle tohto článku je možné kumulovať.

**IX.**

**Zmena rámcovej dohody**

Zmena tejto rámcovej dohody je možná len na základe vzájomnej dohody zmluvných strán, ktorá sa vykoná písomným dodatkom.

**X.**

**Riešenie sporov**

Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

**XI.**

**Ukončenie zmluvy a úhrada súvisiacich nákladov**

1. Od tejto rámcovej dohody môže písomne odstúpiť ktorákoľvek zo zmluvných strán v prípadoch uvedených v tejto rámcovej dohode alebo v súlade s ustanoveniami Obchodného zákonníka resp. iného osobitného zákona. Ak kupujúcemu vzniklo právo odstúpiť od rámcovej dohody môže v tomto prípade odstúpiť aj od objednávok, ktoré neboli ku dňu vzniku práva na odstúpenie riadne a/alebo včas splnené a/alebo plnenie ktorých má ešte len nastať a/alebo ktoré boli splnené len čiastočne.
2. Za podstatné porušenie tejto rámcovej dohody na základe ktorého môže kupujúci okamžite odstúpiť od tejto rámcovej dohody a/alebo objednávok sa považuje najmä ak :

* predávajúci bude v omeškaní s plnením predmetu rámcovej dohody na základe jednotlivej objednávky o viac ako 8 pracovných dní,
* predávajúci dodal na základe tejto rámcovej dohody minimálne trikrát nekvalitný tovar, za ktorý sa považuje tovar nespĺňajúci podmienky podľa článku II. tejto rámcovej dohody,
* predávajúci pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto rámcovej dohody,
* predávajúci a/alebo subdodávateľ porušil niektorú povinnosť vyplývajúcu z bodov 4., 5., 6. a 7. článku V. tejto rámcovej dohody,
* predávajúci sa počas platnosti tejto rámcovej dohody dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov.

1. Kupujúci je oprávnený od tejto zmluvy odstúpiť aj v prípade, ak predávajúci porušil povinnosť z iného záväzkového vzťahu, ktorý má uzatvorený s kupujúcim a ani na základe (dodatočnej) výzvy si túto povinnosť nesplnil alebo ak predávajúci od tohto iného záväzkového vzťahu odstúpil.
2. V zmysle zákona č. 343/2015 Z.z. o verejnom obstarávaní v znení neskorších predpisov je kupujúci taktiež oprávnený odstúpiť od tejto rámcovej dohody:

* ak v čase jej uzavretia existoval dôvod na vylúčenie predávajúceho pre nesplnenie podmienky účasti podľa § 32 ods. 1 písm. a) Zákona č. 343/2015 Z. z. o verejnom obstarávaní v znení neskorších predpisov,
* ak táto nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie, ktorou došlo k podstatnej zmene pôvodnej rámcovej dohody a ktorá si vyžadovala nové verejné obstarávanie,
* uzavretej s predávajúcim, ktorý v čase uzavretia tejto rámcovej dohody nebol zapísaný v registri partnerov verejného sektora alebo ak bolo právoplatne rozhodnuté o vyčiarknutí predávajúceho z registra partnerov verejného sektora alebo ak mu bol právoplatne uložený zákaz účasti podľa § 182 ods. 3 písm. b) zákona č. 343/2015 Z.z. o verejnom obstarávaní v znení neskorších predpisov.

1. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
2. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
3. Pred uplynutím dohodnutej doby platnosti tejto rámcovej dohody podľa článku II. tejto rámcovej dohody možno túto rámcovú dohodu ukončiť aj:
4. kedykoľvek písomnou dohodou zmluvných strán,
5. výpoveďou kupujúceho aj bez uvedenia dôvodu, pričom výpovedná lehota sa stanovuje na tri mesiace, počítajúc od prvého dňa mesiaca nasledujúceho po doručení výpovede druhej strane.
6. Výpoveď tejto rámcovej dohody musí mať písomnú formu a musí byť doručená predávajúcemu, inak je neplatná.
7. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane s výnimkou tých prípadov, keď takéto právo kupujúcemu vzniklo pred odstúpením, napríklad z dôvodu nároku na výmenu vadného plnenia. Obdobne sa bude postupovať pri odstúpení od objednávky.
8. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád. Ukončenie ďalej nemá vplyv na práva a povinnosti ktoré zmluvným stranám vznikli alebo vzniknú v súvislosti s objednávkami doručenými predávajúcemu pred dňom ukončenia platnosti rámcovej zmluvy, pričom uvedené neplatí, ak pri ukončení nebolo dohodnuté niečo iné.

**XII.**

**Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu rámcovej dohody podpisujú.
2. Práva z tejto rámcovej dohody môže predávajúci postúpiť len s predchádzajúcim písomným súhlasom kupujúceho.
3. Rámcová dohoda je vyhotovená v jazyku slovenskom.

1. Neoddeliteľnou súčasťou tejto rámcovej dohody je Príloha č.1 Návrh na plnenie kritériípo jednotlivých položkách.
2. Rámcová dohoda bola vyhotovená v 4 exemplároch, pričom 2 exempláre obdrží kupujúci a 2 exempláre predávajúci.
3. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení.
4. Nič v tejto rámcovej dohode sa nebude vykladať tak, že kupujúci musí odobrať na základe tejto rámcovej dohody od predávajúceho nejaké konkrétne určené množstvo predmetu rámcovej dohody. Konkrétne množstvo zadaných zákaziek za obdobie platnosti tejto rámcovej dohody bude určené výhradne kupujúcim na základe zadávania jednotlivých objednávok podľa jeho potrieb a finančných možností.
5. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
6. Doručovanie prostredníctvom pošty: zásielka sa považuje za doručenú aj v prípade, ak si ju adresát riadne neprevezme. Za deň doručenia zásielky sa považuje deň vrátenia neprevzatej zásielky odosielateľovi.
7. Predávajúci pre účely tejto rámcovej dohody zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
8. Predávajúci určuje nasledovných subdodávateľov, ktorých bude využívať pri plnení tejto rámcovej dohody (údaj v čase uzatvorenia tejto rámcovej dohody) :

Obchodné meno:

Sídlo/miesto podnikania:

IČO:

Osoba oprávnená konať za subdodávateľa v rozsahu meno, priezvisko, adresa pobytu a dátum narodenia:

1. Predávajúci zaviazaný z tejto rámcovej dohody je povinný počas platnosti oznamovať kupujúcemu akúkoľvek zmenu údajov o ktoromkoľvek subdodávateľovi uvedenom v ods. 11 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
2. Zmena subdodávateľa uvedeného v ods. 11 tohto článku rámcovej dohody za iného subdodávateľa je možná len na základe uzatvoreného dodatku k rámcovej dohode. Dodávateľ je povinný uviesť vo svojom návrhu na zmenu subdodávateľa všetky údaje v zmysle ods. 11 tohto článku rámcovej dohody. V takomto prípade musí byť subdodávateľ v čase podpisu dodatku zapísaný v registri partnerov verejného sektora, ak má povinnosť sa zapisovať v registri partnerov verejného sektora.
3. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami. Týmto nie sú dotknuté ustanovenia v zmysle čl. VII ods. 1 tejto rámcovej dohody.
4. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
5. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

**V ............................. dňa.................... V Banskej Bystrici, dňa.....................**

**....................................................... .............................................................**

**predávajúci**  **Ing. Matej Vigoda**

**poverený generálny riaditeľ**

**Príloha č.1:** Podrobná špecifikácia predmetu zákazky, predpokladané množstvá tovaru a platné jednotkové ceny v EUR bez DPH.

**Technická špecifikácia – konsignačné štítky**

Formát: 57x20mm

Počet farieb: CMYK 4/0 + 1

Premenné dáta:

2D kód typu DATAMATRIX obsahujúci reťazec znakov: „ [https://www.lesy.sk/mod/kod=A123456XX](https://www.lesy.sk/mod/kod=A123456XX%20) „ , kde „ <https://www.lesy.sk/mod/kod=> „ je nemenný odkaz, A-séria, 123456 je poradové číslo, XX je koncové dvojčíslie aktuálneho roku. Číslovanie nadväzuje na predchádzajúce objednávky.

**Materiál:** samolepiaca fólia Data PE 80, lepidlo D170, nápis „LESY SR“ vyrazený HOLOGRAFICKOU fóliou – dekor LASER SEAMLESS AL-XL

**Číslovanie**:

Etikety budú stohované v hárkoch, najnižšie číslo hore. Na jednom hárku budú štyri etikety.

Štyri za sebou idúce štítky obsahujú vždy rovnaké číslo aj 2D kód. Každý stoh obsahuje 500 skupín po 4 etiketách rovnakého čísla, t.j. 2000 etikiet.

V poradí prvý 1. štítok zo štyroch bude orámovaný **červeným rámčekom** a nasledujúce **2. až 4. štítky zeleným rámčekom.**

**Balenie:**

****Balenie stohov po dvojiciach vo fólii, tak aby bolo viditeľné číslovanie a ďalej do krabíc bez akéhokoľvek firemného označenia.

